Държавен вестник, бр. 40, 2019 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  40
ЗАПОВЕД № 112 
от 24 януари 2019 г.
На основание чл. 8, ал. 1 и ал. 2, т. 9 от Ус-
тройствения правилник на Комисията за защита 
на потребителите към министъра на икономи-
ката и на нейната администрация и решение на 
комисията по т. 32 съгласно протокол № 28 от 
7.12.2018 г., чл. 92, ал. 1, 2 и 5 във връзка с чл. 71, 
ал. 1 и 2, чл. 87 и чл. 88, ал. 1, т. 2 от Закона за 
защита на потребителите, чл. 3, ал. 1 от Наредбата 
за стоките, имитиращи храни, Наредбата за усло-
вията и реда за изтегляне от пазара, изземване от 
потребителите и унищожаване на опасни стоки 
и за реда за обезщетяване на потребителите в 
случаите на изземване на опасни стоки във връзка 
с чл. 99 от Закона за защита на потребителите, 
чл. 73 от Административнопроцесуалния кодекс 
и изискванията на стандарт БДС EN 71-1:2015 
„Безопасност на играчки. Част 1: Механични и 
физични свойства“, т. 8.2. „Малки части“ и т. 8.4. 
„Изпитване на опън“, нареждам:
1. Забранявам вноса, износа, възмездното или 
безвъзмездното пускане на пазара на следните 
стоки, имитиращи храни, като стоки, представ­
ляващи сериозен риск и опасност за здравето на 
потребителите:
 – ключодържател, с прикачена стока, имити-
раща храна – царевица, изработена от дунапрен;
 – ключодържател, с прикачена стока, ими-
тираща храна с форма на курабия, изработена 
от дунапрен.
2. Вносителите и дистрибуторите да организи-
рат незабавното и ефективно изтегляне от пазара 
и изземването от потребителите на описаните в 
заповедта стоки по реда, условията и в срокове-
те, визирани в Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки, и да отправят пре-
дупреждения към потребителите за рисковете, 
които стоките съдържат.
Мотиви: 
Съгласно Наредбата за стоките, имитиращи 
храни описаните стоки, макар че не са храни, 
имат такава форма, цвят, външен вид и размер и 
тъй като са изработени от стиропор, може да се 
очаква потребителите (малки деца до 3 години) 
да ги объркат с храни (плодове), да отхапят от 
тях и да погълнат малки части, което да причини 
задавяне и последващо задушаване. Стоките са 
във видимо несъответствие с изискванията за 
безопасност съгласно БДС EN 71-1:2015 „Безопас-
ност на играчки. Част 1: Механични и физични 
свойства“, т. 8.4. „ Тест за устойчивост на опън“ 
и т. 8.2. „Тест за малки части“, тъй като лесно се 
отделят малки части и отделените малки части 
влизат изцяло в цилиндъра за малки части и 
съгласно направена оценка на риска представля-
ват сериозен риск за здравето на потребителите 
(малки деца до 3 години).
На основание чл. 74 във връзка с чл. 60, ал. 1 от 
Административнопроцесуалния кодекс допускам 
предварително изпълнение на заповедта с цел да 
не се допусне предлагането на стоки на пазара в 
несъответствие с изискванията за безопасност, 
което несъответствие би могло да доведе до риск 
от задавяне на малки деца до 3 години.
Разпореждането, с което се допуска предвари-
телното изпълнение, може да се обжалва чрез КЗП 
пред съда в тридневен срок от съобщаването му, 
независимо дали настоящата заповед е оспорена.
Разходите по складиране, транспорт, изтегляне 
от пазара, изземването от потребителите и тяхното 
обезщетяване са за сметка на производителите, 
вносителите и дистрибуторите.
Заповедта може да се обжалва чрез председа-
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател: 
Д. Маргаритов
3471
ЗАПОВЕД № 136 
от 31 януари 2019 г.
На основание чл. 8, ал. 1 и ал. 2, т. 9 от Ус-
тройствения правилник на Комисията за защита 
на потребителите към министъра на икономи-
ката и на нейната администрация и решение 
на комисията по т. 32 съгласно протокол № 28 
от 7.12.2018 г. във връзка с чл. 92, ал. 1, 2 и 5, 
чл. 87 и чл. 88, ал. 1, т. 2 от Закона за защита на 
потребителите, Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки във връзка с чл. 99 
от Закона за защита на потребителите, чл. 73 от 
Административнопроцесуалния кодекс и прото-
кол от изпитване № 7317666412821 от 10.10.2018 г., 
издаден от ИЦ „Алмитест“, София, нареждам:
1. Забранявам вноса, износа, възмездното или 
безвъзмездното пускане на пазара на детско легло 
марка „BABY ONE“, модел „SENZADE“, изра-
ботено от ПДЧ и МДФ, произход Турция, като 
стока, представляваща сериозен риск и опасност 
за здравето на потребителите.
2. Вносителите и дистрибуторите да организи-
рат незабавното и ефективно изтегляне от пазара 
и изземването от потребителите на описаната в 
заповедта стока по реда, условията и в срокове-
те, визирани в Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки, и да отправят пре-
дупреждения към потребителите за рисковете, 
които стоката съдържа.
Мотиви: 
Съгласно протокол от изпитване № 7317666412821 
от 10.10.2018 г. детското легло марка „BABY ONE“, 
модел „SENZADE“, не отговаря на изискванията за 
безопасност съгласно БДС EN 716-1:2017 „Мебели. 
Cгъваеми и несгъваеми детски легла за домашна 
употреба. Част 1: Изисквания за безопасности“, 
при тестване по методите съгласно БДС EN 716-
1:2017 и БДС EN 716-2:2017 по следните показатели:
 – т. 4.4.1.4. „Малки части“, поради отделяне 
на малки достъпни части от тапицерията;